Polisieman in sop na uitlatings op Facebook | Maroela Media
Só lyk Dagane se Facebook-profiel.
ŉ Forensiese ontleder en ondersoeker in die polisie, Juda Dagane, het hom ŉ interne ondersoek op die hals gehaal ná hy glo rassistiese aanmerkings op die sosiale netwerk Facebook gemaak het.
Beeld berig dat Dagane op ŉ Facebook-blad vir die geskorste ANC-jeugligaleier, Julius Malema, geskryf het: “As die swart Messias (Nelson Mandela) doodgaan, sal ons die wittes ’n les leer. Ons sal volksmoord teen hulle pleeg: Ek haat wittes.” ‘n Polisiewoordvoerder, kapt. Dennis Adriao, het bevestig dat daar ŉ interne ondersoek gelas is na Dagane, ŉ klerk in die polisie se forensiese departement in Gauteng, ná die uitlatings. Dr. Johan Burger, senior navorser van die Instituut vir Sekerheidstudie, sê die aanmerkings is haatspraak en strydig met die polisie se regulasies. Dagane het nie op navrae gereageer nie.
Die foto is glo geneem nadat Dagane rassistiese uitlatings gemaak het op 'n Facebook-blad vir die geskorste ANC-jeugligaleier, Julius Malema. Die vloekwoorde is uitgeblok.